3. การประกอบธุรกิจของแต่ละสายผลิตภัณฑ์

3.1 ธุรกิจการบำบัดและกำจัดของเสียจากอุตสาหกรรม

ธุรกิจหลักของบริษัทฯ
เป็นการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บ รวบรวม และขนส่งกากของเสียเพื่อนำไปบำบัดหรือกำจัด บริษัทฯ
มีศูนย์บริการกำจัดกากอุตสาหกรรม 2 แห่ง ได้แก่ 1) ศูนย์บริการกำจัดกากอุตสาหกรรม มาบตาพุด
2) ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่งแวดล้อม

(1) ลักษณะการให้บริการ

1) ศูนย์ให้บริการกำจัดกากอุตสาหกรรมมาบตาพุด (“ศูนย์มาบตาพุด”)

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนที่ดินแปลง R 26 และ R 27
มีเนื้อที่ประมาณ 62.5 ไร่ ได้รับใบอนุญาตประกอบกิจการโรงงานลำดับที่ 101
โรงงานปรับคุณภาพของเสียรวม และส่วนขยายบนที่ดินแปลง S8-S14 มีเนื้อที่ประมาณ 70 ไร่
ได้รับใบอนุญาตประกอบกิจการโรงงานลำดับที่ 105 ฝังกลบกากของเสียอุตสาหกรรม
โดยพื้นที่หลุมฝังกลบสามารถรองรับการให้บริการได้ประมาณ 7-10 ปี ทั้งนี้
ขึ้นอยู่กับปริมาณกากของเสีย โดยพื้นที่ส่วนขยายได้เริ่มเปิดดำเนินการตั้งแต่เดือนเมษายน 2546
เป็นต้นมา

ศูนย์มาบตาพุด ได้รับการถ่ายทอดเทคโนโลยีให้ความช่วยเหลือทางด้านเทคนิคและการจัดการจาก
Waste Management Inc.ประเทศสหรัฐอเมริกามีระบบการบำบัดและกำจัดกากของเสีย ดังนี้

1. ระบบฝังกลบ (Secure Landfill)
ใช้สำหรับฝังกลบของเสียจากอุตสาหกรรมที่ไม่เป็นอันตรายและของเสียอันตรายที่ผ่านกระบวนการปรับเสถียรและทำให้เป็นของแข็งแล้ว
โดยปัจจุบันเฉพาะการฝังกลบจะดำเนินการบนพื้นที่ส่วนขยาย (แปลงที่ดิน S8-S14) พื้นที่ประมาณ
70 ไร่ สามารถรองรับการให้บริการได้ประมาณ 7-10 ปี

  2. ระบบปรับเสถียรและการทำให้เป็นของแข็ง (Stabilization and Solidification)
  เป็น

ระบบที่ใช้ในการบำบัดและกำจัดกากของเสียที่เป็นอันตราย
ด้วยการทำลายความเป็นพิษและทำให้กลายสภาพเป็นของแข็งก่อนที่จะนำไปฝังกลบ

  3. ระบบผสมกากเชื้อเพลิง (Fuel Blending) เป็นระบบที่ใช้ในการผสมและปรับสภาพ

กากของเสียที่มีค่าความร้อน (Calorific content)
ให้กลายเป็นพลังงานทดแทนสำหรับโรงงานที่ใช้เตาเผาอุณหภูมิสูง (Waste to Energy)
หรือวัตถุดิบทดแทนสำหรับโรงงานปูนซีเมนต์

ในปี 2549 ศูนย์มาบตาพุดให้บริการบำบัดและกำจัดของเสียแก่ลูกค้าทั่วประเทศ
ลูกค้าส่วนใหญ่อยู่ในจังหวัดระยอง ลำพูน ชลบุรี อยุธยา และสมุทรปราการ

นอกจากนี้ ศูนย์มาบตาพุด ยังเป็นผู้รับผิดชอบโครงการต่างๆ ของบริษัทฯ อาทิ
โครงการรวมใจประสานจัดการน้ำมันหล่อลื่นใช้แล้ว
ซึ่งเป็นโครงการรับซื้อน้ำมันเครื่องใช้แล้วจากศูนย์บริการรถยนต์
เพื่อนำไปกำจัดด้วยวิธีการเผาในเตาเผาความร้อนสูง หรือนำมาผสม
หรือปรับสภาพเป็นพลังงานทดแทนให้แก่โรงงานที่ใช้เตาเผาความร้อนสูง เป็นต้น

ศูนย์มาบตาพุดได้รับสิทธิพิเศษจากการได้รับการส่งเสริมการลงทุนตามพระราชบัญญัติการส่งเสริมการลงทุน
พ.ศ. 2520 โดยสังเขปดังต่อไปนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้

  รับการส่งเสริม 8 ปี นับแต่วันที่มีรายได้จากการประกอบกิจการ

3.  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตรา

  ร้อยละห้าสิบ (50) ของอัตราปกติเป็นเวลา 5 ปี

4. ได้รับอนุมัติให้หักค่าขนส่ง ค่าไฟฟ้า และค่าประปา 2 เท่าของค่าใช้จ่ายดังกล่าวเป็น

  เวลา 10 ปี นับแต่วันที่เริ่มมีรายได้จากการประกอบกิจการ

5.  ได้รับอนุมัติให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ

  25 ของเงินลงทุนนอกเหนือไปจากการหักค่าเสื่อมราคาตามปกติ

 2) ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่ง

แวดล้อม (“ศูนย์แสมดำ”)

ศูนย์แสมดำ ตั้งอยู่ที่เขตบางขุนเทียน กรุงเทพมหานคร โดยบริษัทฯ
ได้เช่าและได้รับสิทธิในการดำเนินงานจากกรมโรงงานอุตสาหกรรม กระทรวงอุตสาหกรรม
ตามสัญญาเช่าและให้ใช้สิทธิศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี ตั้งแต่เมื่อวันที่ 1 ตุลาคม 2539
มีระยะเวลาการเช่า 10 ปี และปัจจุบันได้รับการต่ออายุสัญญาเช่าให้ขยายระยะเวลาออกไปอีก 10
ปี เริ่มตั้งแต่วันที่ 1 ตุลาคม 2549 จนถึงวันที่ 30 กันยายน 2559

โดยศูนย์แสมดำได้รับใบอนุญาตประกอบกิจการโรงงานลำดับที่ 101 โรงงานปรับคุณภาพของเสียรวม
ลำดับที่ 105 การคัดแยกหรือฝังกลบวัสดุที่ไม่ใช้แล้ว และ ลำดับที่ 106
การนำของเสียกลับมาใช้ประโยชน์ใหม่โดยผ่านกรรมวิธีการผลิตทางอุตสาหกรรม

การดำเนินงานของศูนย์แสมดำจะอยู่ภายใต้การกำกับดูแลของกรมโรงงานอุตสาหกรรม
โดยมีคณะที่ปรึกษาตรวจสอบผลการดำเนินงาน ซึ่งในปัจจุบันคือศูนย์วิศวกรรมพลังงานและสิ่งแวดล้อม
(บางเขน) มหาวิทยาลัยเกษตรศาสตร์ ทำหน้าที่ควบคุมคุณภาพ และการจัดการของเสียอุตสาหกรรม
เพื่อให้การดำเนินงานเป็นไปอย่างมีประสิทธิภาพ
ทั้งนี้คณะที่ปรึกษาตรวจสอบผลการดำเนินงานจะจัดทำรายงานผลการตรวจสอบส่งให้แก่บริษัทฯ
และกรมโรงงานอุตสาหกรรมเป็นประจำทุกเดือน

ศูนย์แสมดำ มีระบบการบำบัดและกำจัดกากของเสีย ดังนี้

  1. ระบบบำบัดน้ำเสีย (Wastewater Treatment)โดยใช้วิธีเคมี-ฟิสิกส์และชีวภาพ สามารถ

บำบัดและกำจัดน้ำเสียจากโรงงานฟอกย้อม โรงงานชุบโลหะ และโรงงานอุตสาหกรรมอื่นๆ
โดยน้ำเสียที่ผ่านกระบวนการบำบัดเรียบร้อยแล้วจะได้ค่าตามเกณฑ์มาตรฐานที่กฎหมายกำหนด
และกากตะกอนที่เกิดจากการบำบัดน้ำเสียจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

2.  ระบบปรับเสถียรและการทำให้เป็นของแข็ง (Stabilization and Solidification)
    เป็น

ระบบที่ใช้ในการทำลายความเป็นพิษของกากของเสียและทำให้กลายสภาพเป็นของแข็งก่อนที่จะนำไปฝังกลบอย่างปลอดภัย
เช่นเดียวกับศูนย์มาบตาพุด
โดยของเสียที่ผ่านกระบวนการปรับเสถียรแล้วจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

3.  ระบบฝังกลบ (Secure Landfill) ใช้ในการฝังกลบของเสียที่ผ่านการปรับเสถียรและ

กากตะกอนที่เกิดจากระบบบำบัดน้ำเสียจากศูนย์แสมดำ
โดยมีหลุมฝังกลบตั้งอยู่ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี
ซึ่งมีพื้นที่ประมาณ 500 ไร่

ในปี 2549 ศูนย์แสมดำ มีรายได้จากการให้บริการบำบัดและกำจัดของเสียแก่โรงงานชุบโลหะ
โรงงานฟอกย้อม และโรงงานที่มีกากของเสียอันตราย ที่ตั้งอยู่ในเขตกรุงเทพมหานคร
สมุทรปราการ ปทุมธานี สมุทรสาคร อยุธยา ชลบุรี ฉะเชิงเทรา นครปฐม และนนทบุรี
รวมทั้งโรงงานอื่นๆ ที่ได้รับความเห็นชอบจากกรมโรงงานอุตสาหกรรม
โดยมีลูกค้าส่วนใหญ่อยู่ในจังหวัดกรุงเทพมหานคร สมุทรปราการ ปทุมธานี สมุทรสาคร อยุธยา

การตลาดและภาวะการแข่งขันของธุรกิจการบำบัดและกำจัดของเสียจากอุตสาหกรรม

สำหรับธุรกิจการบำบัดและกำจัดของเสียจากอุตสาหกรรม
ได้ถูกกำหนดตามประกาศกระทรวงวิทยาศาสตร์ เทคโนโลยีและสิ่งแวดล้อม
เรื่องประเภทและขนาดของโครงการหรือกิจการของส่วนราชการ รัฐวิสาหกิจ หรือเอกชน
ที่ต้องจัดทำรายงานการวิเคราะห์ผลกระทบสิ่งแวดล้อม ฉบับที่ 3 (พ.ศ.2539) ลงวันที่ 22
มกราคม 2539
กำหนดให้โรงงานปรับคุณภาพของเสียรวมหรือวัสดุที่ไม่ใช้แล้วตามกฎหมายว่าด้วยโรงงานต้องจัดทำรายงานการวิเคราะห์ผลกระทบสิ่งแวดล้อม
ในขั้นตอนขออนุญาตจัดตั้งโรงงานเพื่อนำเสนอขอความเห็นชอบต่อสำนักงานนโยบายและแผนทรัพยากรธรรมชาติและสิ่งแวดล้อม
โดยประเภทโรงงานที่สามารถให้บริการกำจัดของเสียทั้งที่เป็นอันตรายและไม่เป็นอันตรายปัจจุบันมี
3 ประเภท ได้แก่ โรงงานลำดับที่ 101 โรงงานปรับสภาพของเสียรวม โรงงานลำดับที่ 105
โรงงานคัดแยกและ/หรือฝังกลบของเสีย และโรงงานลำดับที่ 106
โรงงานนำของเสียมาใช้ประโยชน์ใหม่ (Recycle)
และทำให้ผู้ประกอบกิจการบำบัดและกำจัดกากอุตสาหกรรมที่ได้รับใบอนุญาตอย่างถูกต้อง
สามารถแยกออกเป็นกลุ่มหลักๆ ได้ดังนี้

1) กลุ่มกำจัดกากโดยการฝังกลบ โดยนำกากของเสียไปปรับเสถียร
ทำให้เป็นของแข็งและนำไปฝังกลบตามวิธีที่ถูกต้องตามหลักวิชาการที่ได้กำหนดในรายงานการวิเคราะห์ผลกระทบสิ่งแวดล้อมซึ่งบริษัทที่ได้รับอนุญาตประกอบกิจการในกลุ่มนี้
และถือเป็นคู่แข่งสำคัญของบริษัทฯ ได้แก่ บมจ.โปรเฟสชั่นแนล เวสต์ เทคโนโลยี (1999)
ตั้งอยู่ที่อำเภอวัฒนานคร จังหวัดสระแก้ว และบมจ.เบตเตอร์ เวิลด์ กรีน ตั้งอยู่ที่อำเภอแก่งคอย
จังหวัดสระบุรี

2) กลุ่มกำจัดกากโดยการเผาในเตาอุณหภูมิสูง
บริษัทที่ได้รับอนุญาตประกอบกิจการในกลุ่มนี้ส่วนใหญ่เป็นกลุ่มโรงงานปูนซีเมนต์
อย่างไรก็ดีปัจจุบันโรงงานปูนซีเมนต์ถูกกำหนดให้สามารถรับกากไปเผาเพื่อใช้เป็นวัตถุดิบทดแทน
หรือเชื้อเพลิงทดแทนเท่านั้น ทำให้การแข่งขันในกลุ่มดังกล่าวลดน้อยลง
กลุ่มโรงงานปูนซีเมนต์ที่ได้รับอนุญาตเผากากได้และถือเป็นคู่แข่งสำคัญของบริษัทฯ ได้แก่ บริษัท
ปูนซิเมนต์ไทย (แก่งคอย) จำกัด บมจ. ปูนซิเมนต์นครหลวง จำกัด บริษัท ปูนซิเมนต์ไทย
(ท่าหลวง) จำกัด บริษัท ปูนซิเมนต์ไทย (ลำปาง) จำกัด บริษัท ปูนซิเมนต์ไทย (ทุ่งสง) จำกัด
และบมจ.ทีพีไอ โพลีน

3) กลุ่มที่นำของเสียมาใช้ประโยชน์ใหม่
เนื่องจากปัจจุบันมีผู้ประกอบกิจการที่ได้รับใบอนุญาตเพื่อนำของเสียมาใช้ประโยชน์ใหม่เป็นจำนวนมาก
จึงไม่สามารถระบุชื่อของบริษัทได้ (โรงงานลำดับที่ 106
ที่ไม่อยู่ในข่ายต้องจัดทำรายงานการวิเคราะห์ผลกระทบสิ่งแวดล้อม)

และเพื่อให้บริษัทฯ สามารถแข่งขันในตลาดการกำจัดกากอุตสาหกรรมได้ บริษัทฯ
จึงมีการพัฒนาเปลี่ยนแปลงกลยุทธ์ในหลายๆ ด้าน เพื่อให้สอดคลองกับสถานการณ์
และให้สามารถแข่งขันกับบริษัทคู่แข่งได้อย่างมีประสิทธิภาพ โดยกลยุทธ์ด้านการตลาดที่สำคัญๆ
มีรายละเอียดดังนี้

  (ก) กลยุทธ์การแข่งขัน

1) สร้างภาพลักษณ์ใหม่ในการให้บริการของบริษัทฯ โดยมี 3 แนวทางในการดำเนินการ คือ

- การสร้างภาพลักษณ์ของบริษัทฯ ให้สาธารณชนทราบ
โดยเฉพาะลูกค้าได้เห็นถึงความเปลี่ยนแปลงผู้บริหารชุดใหม่
โครงสร้างและนโยบายการให้บริการใหม่ เพื่อตอกย้ำให้เห็นว่าบริษัทฯ
คือผู้เชี่ยวชาญทางด้านกำจัดกากของเสียจากโรงงานอุตสาหกรรม

- การสร้างความน่าเชื่อถือให้กับลูกค้าโดยบริษัทฯ
ใช้กลยุทธ์นี้เพื่อการเข้าเสนอตัวเพื่อรับใช้ลูกค้าเก่า สร้างความสัมพันธ์กับลูกค้าใหม่ ให้ความรู้
การบรรยาย เพื่อสร้างความเชื่อถือ ความมั่นใจของลูกค้า
และเพิ่มความเข้าใจกับลูกค้าในระยะยาว

- การใช้รายการส่งเสริมการขาย และสื่อประชาสัมพันธ์ เวบไซต์ เพื่อกระตุ้นยอดขาย

2) การเน้นกลุ่มเป้าหมายในการเจาะตลาดแบบเชิงรุก

  - กลุ่มลูกค้าที่เคยใช้บริการของบริษัทฯ ในอดีต แต่ปัจจุบันไม่ได้ใช้บริการ

บริษัทฯ จะทำการหาสาเหตุให้พบว่าเหตุใดลูกค้าจึงไม่ต่ออายุสัญญา เช่นในเรื่องของราคา
หรือการบริการ และทำการแก้ไขปัญหา

  - กลุ่มลูกค้าที่ใช้บริการของบริษัทฯ อยู่ในปัจจุบัน ลูกค้ากลุ่มนี้มีความเหนียวแน่น

กับบริษัทฯ ฉะนั้นบริษัทฯ ต้องรักษาความสัมพันธ์ที่ดีไว้ ให้บริการอย่างสม่ำเสมอ
เพื่อจะให้ลูกค้ายังใช้บริการกับบริษัทฯ ตลอดไป

- กลุ่มลูกค้าใหม่ที่ไม่เคยใช้บริการของบริษัทฯ มาก่อน บริษัทฯ จะจัดให้มีการพบปะ
แนะนำการให้บริการของบริษัทฯ โดยวางแผนการเข้าพบลูกค้า และพยายามขายจุดเด่นของบริษัทฯ

3)  การปรับกระบวนการให้บริการให้มีประสิทธิภาพ อาทิเช่น การรักษาคำมั่นสัญญา

รวดเร็ว ตรงต่อเวลา ซึ่งเป็นหัวใจของงานบริการ ปรับกระบวนการทำงานให้เกิดความคล่องตัว
โดยประสานงานกับฝ่ายปฏิบัติการ และเพิ่มหน่วยช่วยเหลือต่างๆ
ให้เพียงพอกับความต้องการของลูกค้า

4) เน้นการดำเนินงานที่ได้มาตรฐาน
โดยบำบัดและกำจัดอย่างถูกต้องตามหลักวิชาการอย่างเคร่งครัด ภายใต้ระบบคุณภาพมาตรฐานสากล
ISO 9001, ISO 14001 และ มอก.18001 ที่จะใช้สร้างความพึงพอใจสูงสุดแก่ลูกค้า

5) การกำหนดราคาที่เหมาะสม
โดยอาจมีการปรับขึ้นราคาในบางรายการที่มีราคาต่ำเพื่อให้สะท้อนค่าต้นทุนที่แท้จริง
ถึงแม้ราคาการให้บริการของบริษัทฯ อาจจะสูงกว่าเมื่อเทียบกับคู่แข่ง แต่บริษัทฯ
จะอธิบายให้ลูกค้าเข้าใจถึงคุณภาพ และความมั่นใจในบริการที่ลูกค้าจะได้รับ

6)  เน้นการประสานงานกับหน่วยงานราชการอย่างใกล้ชิด สร้างความสัมพันธ์อันดีกับ

เจ้าหน้าที่ภาครัฐ และบริษัทฯ ยังมีนโนบายที่จะจัดประชุม
สัมมนาร่วมกับเจ้าหน้าที่ภาครัฐในแต่ละพื้นที่ทั่วประเทศ
ตลอดจนร่วมสัมมนากับผู้ประกอบการทั้งในและนอกนิคมอุตสาหกรรม
เพื่อรับทราบข้อมูลและปัญหาด้านการจัดการกากของเสียจากอุตสาหกรรม
เพื่อนำมาศึกษากำหนดยุทธศาสตร์ และวางแผนการตลาดเพิ่มยอดขายของบริษัทฯ ในอนาคต

7)  ฝึกอบรมผู้แทนเทคนิคส่วนขายให้มีทักษะในด้านต่างๆ เพื่อให้เกิดประสิทธิภาพใน

การปฏิบัติงานสูงสุด

  (ข) ภาวะการแข่งขัน

แม้ในปี 2549
การผลิตภาคอุตสาหกรรมและการบริโภคภายในประเทศซึ่งเป็นปัจจัยสำคัญที่มีผลต่อปริมาณของเสียรวม
มีอัตราชลอตัวลง
แต่การที่กากของเสียอุตสาหกรรมที่ส่งเข้ามาบำบัดและกำจัดในระบบอย่างถูกต้องยังมีปริมาณเพิ่มขึ้น
สาเหตุหลักมาจากการที่ภาครัฐได้มุ่งเน้นให้ความสำคัญกับการกำกับดูแลโรงงานมิให้มีการประกอบกิจการส่งผลกระทบต่อสิ่งแวดล้อม
และประชาชนมากยิ่งขึ้น โดยกรมโรงงานอุตสาหกรรม กระทรวงอุตสาหกรรม ได้ออกประกาศ
ฉบับใหม่ เรื่องการกำจัดสิ่งปฎิกูลหรือวัสดุที่ไม่ใช้แล้ว พ.ศ. 2548 มีผลบังคับใช้ตั้งแต่วันที่ 26
เมษายน 2549 เป็นต้นมา
มีบทลงโทษผู้กระทำความผิดเกี่ยวกับการนำกากอุตสาหกรรมไปกำจัดโดยไม่ถูกต้องตามข้อกำหนดในอัตราสูงสุดถึงสองแสนบาท
ส่งผลให้ผู้ประกอบการโรงงานมีความตื่นตัวในเรื่องการกำจัดของเสียเป็นอย่างยิ่ง
เห็นได้จากสถิติปริมาณของเสียอันตรายและไม่อันตรายจากอุตสาหกรรมที่เข้าสู่ระบบการจัดการอย่างถูกต้องในปี
2549 เพิ่มขึ้นจากปี 2548 คิดเป็นร้อยละ 84.5 และ 32.1 ตามลำดับ (ที่มา:
สำนักเทคโนโลยีน้ำและการจัดการมลพิษโรงงาน กรมโรงงานอุตสาหกรรม)

หน่วย: ล้านตัน

  --------------------------------- ------------- ------------ ------------
  ประเภท                            ปี 2549        ปี 2548       ปี 2547

  ของเสียอันตรายจากอุตสาหกรรม          1.90          1.03         1.06

  ของเสียไม่อันตรายจากอุตสาหกรรม        13.25         10.03        4.38

  รวม                               15.15         11.06        5.44
  --------------------------------- ------------- ------------ ------------

และการที่ของเสียจากอุตสาหกรรมยังคงมีปริมาณเพิ่มขึ้น
ทำให้ปัจจุบันยังคงมีผู้ยื่นขอเป็นผู้ให้บริการบำบัดและกำจัดของเสียจากอุตสาหกรรมในโรงงานลำดับที่
101 ประเภทโรงงานปรับคุณภาพของเสียรวม โรงงานลำดับที่ 105
ประเภทโรงงานคัดแยกและ/หรือฝังกลบของเสีย และโรงงานลำดับที่ 106
ประเภทโรงงานนำของเสียกลับมาใช้ประโยชน์ใหม่ เพิ่มขึ้นอย่างต่อเนื่อง
ส่งผลให้ภาวะการแข่งขันในปัจจุบันยังมีในปริมาณสูง

สำหรับในปี 2549
บริษัทฯได้ให้บริการกำจัดกากของเสียอันตรายและไม่อันตรายจากโรงงานทั่วประเทศรวมทั้งสิ้น
117,762 ตัน แยกเป็นของเสียอันตรายประมาณ 107,024 ตัน หรือประมาณร้อยละ 5.63
เมื่อเปรียบเทียบกับปริมาณของเสียอันตรายในปี 2549 ที่กรมโรงงานอุตสาหกรรมได้ทำสำรวจไว้
โดยแยกเป็นรายกลุ่มอุตสาหกรรมดังนี้

  -------------- --------------------------------------------- -----------------------
  กลุ่มอุตสาหกรรม                                                 ร้อยละ

                 อุตสาหกรรมอิเล็คโทรนิค                            16.9

                 อุตสาหกรรมชุบโลหะ                               15.2

                 อุตสาหกรรมรถยนต์                                8.9

                 อุตสาหกรรมเหล็ก                                 6.7

                 อุตสาหกรรมเคมี                                  5.3

                 อุตสาหกรรมแก้ว (เลนส์)                           4.8

                 อุตสาหกรรมปิโตรเคมี                              3.7

                 อุตสาหกรรมการกลั่นน้ำมัน                           3.5

                 อุตสาหกรรมสิ่งทอ                                 2.7

                 อื่นๆ                                           32.3

                 รวม                                           100.00
  -------------- --------------------------------------------- -----------------------

ส่วนแนวโน้มปี 2550 คาดว่าหากภาครัฐยังคงเข้มงวดต่อผู้ประกอบการโรงงานอย่างต่อเนื่อง
ส่งเสริมและสนับสนุนให้โรงงานเข้าสู่มาตรฐานการจัดการสิ่งแวดล้อมในระดับสากลมากขึ้น
ปริมาณของเสียอุตสาหกรรมที่เข้าสู่ระบบการกำจัดที่ถูกต้องก็จะยังคงมีแนวโน้มเพิ่มขึ้น
ตลาดของการกำจัดของเสียอุตสาหกรรมจึงยังมีโอกาสขยายตัวได้ในอนาคต

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์

1) การผลิต/กำลังการผลิตรวม

ในปี 2549 ศูนย์ให้บริการกำจัดกากอุตสาหกรรมของบริษัททั้ง 2 แห่ง คือ
ศูนย์มาบตาพุดและศูนย์แสมดำ มีกำลังการผลิตและปริมาณการผลิตดังนี้

+-----------------------+-----------+----------+----------+-----------+
| วิธีการจัดการของเสีย      | ศูนย์แส     |          | ศูน       |           |
|                       | มดำ/ราชบุรี |          | ย์มาบตาพุด |           |
+-----------------------+-----------+----------+----------+-----------+
|                       | ก         | ปริม      | กำ       | ปร        |
|                       | ำลังการผลิต | าณการผลิต | ลังการผลิต | ิมาณการผลิต |
|                       |           |          |          |           |
|                       | (ตัน/ปี)    | (ตัน/ปี)   | (ตัน/ปี)   | (ตัน/ปี)    |
+-----------------------+-----------+----------+----------+-----------+
| 1. การฝังกลบโดยตรง     | 45,000    | 4,850    | 79,200   | 5,880     |
+-----------------------+-----------+----------+----------+-----------+
| 2.                    |           | 12,342   | 52,800   | 23,367    |
| ก                     |           |          |          |           |
| ารปรับเสถียรและการฝังกลบ |           |          |          |           |
+-----------------------+-----------+----------+----------+-----------+
| 3.                    | -         | -        | 47,520   | 34,706    |
| การผสม                |           |          |          |           |
| กากเชื้อเพลิงและการเผาใน |           |          |          |           |
|                       |           |          |          |           |
| เตาอุณหภูมิสูง            |           |          |          |           |
+-----------------------+-----------+----------+----------+-----------+
| 4. การบำบัดน้ำเสียชุบโลหะ | 63,000    | 31,175   | -        | -         |
+-----------------------+-----------+----------+----------+-----------+
| 5. การบำบัดน้ำเสียฟอกย้อม | 60,000    | 5,442    | -        | -         |
+-----------------------+-----------+----------+----------+-----------+

หมายเหตุ กำลังการผลิตคิดวันทำงานเท่ากับ 300 วันต่อปีทำงานวันละ 8 ชั่วโมง

  2) วัตถุดิบ

วัตถุดิบที่ใช้ในการบำบัดกากของเสียจะมีความหลากหลายขึ้นอยู่กับประเภทของกากของเสียที่ต้องทำการบำบัด
โดยการบำบัดแต่ละครั้งจะต้องมีการตรวจสอบและกำหนดสูตรในการบำบัดจากฝ่ายปฏิบัติการห้องทดลองก่อน
วัตถุดิบที่ใช้ในการบำบัดกากของเสียแต่ละประเภทสรุปได้ดังนี้

1. การบำบัดน้ำเสียชุบโลหะ วัตถุดิบหลักที่ใช้ในการบำบัดกากของเสียกลุ่มนี้ คือ ปูนขาว
โดยมีการเติมสารเคมีอื่นๆ เพิ่มเติมตามชนิดของสารปนเปื้อนที่มีอยู่ในน้ำเสีย สารเคมีเหล่านี้ได้แก่
กรดซัลฟูริก (H₂SO₄) โซเดียมไฮโปคลอไรด์ (NaOCl) เฟอร์รัสซัลเฟต (Fe₂SO₄)
และในบางกรณีจะมีการใช้โซเดียมซัลไฟด์ (Na₂S)

  2. การบำบัดน้ำเสียฟอกย้อม วัตถุดิบหลักที่ใช้ในการบำบัด คือ สารส้มร่วมกับปูนขาว

โดยบางกรณีจะมีการใช้เฟอร์ริดคลอไรด์ (FeCl₃) และสารช่วยเร่งการตกตะกอนร่วมในการบำบัด

  3. การปรับเสถียรและทำให้เป็นก้อนแข็ง จะใช้ปอร์ตแลนด์ซีเมนต์เป็นวัตถุดิบหลัก

โดยมีการเติมสารเคมีอื่นๆ ตามลักษณะของของเสียโดยสารเคมีรองที่ใช้ได้แก่ ปูนขาว
โซเดียมซัลไฟด์ (Na₂S) โซเดียมไฮโปคลอไรด์ (NaOCL) เฟอร์รัสซัลเฟต (Fe₂SO₄)
ไฮโดรเจนเปอร์ออกไซด์ (H₂O₂)

  (ข) ผลกระทบต่อสิ่งแวดล้อม

ภายใต้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535
ซึ่งกำหนดให้ผู้ประกอบการกำจัดกากอุตสาหกรรมต้องจัดทำรายงานการวิเคราะห์ผลกระทบสิ่งแวดล้อมเสนอต่อสำนักงานนโยบายและแผนสิ่งแวดล้อมนั้น
บริษัทฯ ได้ว่าจ้างให้บริษัทที่เป็นหน่วยงานกลาง (Third Party)
เป็นผู้ดำเนินการติดตามตรวจสอบคุณภาพสิ่งแวดล้อมเป็นประจำทุกปี
จากรายงานผลการตรวจวัดคุณภาพสิ่งแวดล้อมประจำปี 2548
ตามรายงานผลการปฏิบัติตามมาตรการลดผลกระทบสิ่งแวดล้อมและมาตรการการติดตามตรวจสอบผลการตรวจวัดคุณภาพอากาศและเสียง
ผลการตรวจวัดคุณภาพน้ำชะล้างและคุณภาพน้ำผิวดิน
ปรากฏว่าผลการตรวจติดตามคุณภาพสิ่งแวดล้อมอยู่ในเกณฑ์มาตรฐานทั้งศูนย์มาบตาพุดและศูนย์แสมดำ

นอกจากนี้บริษัทฯ ยังได้ให้ความสำคัญต่อการดำเนินการในทุกขั้นตอน
และเพื่อให้การปฏิบัติงานของบริษัทฯ ไม่ก่อให้เกิดผลกระทบต่อสุขภาพของประชาชนและสิ่งแวดล้อม
การปฎิบัติงานเป็นไปภายใต้ระบบมาตรฐานการจัดการด้านสิ่งแวดล้อม
มาตรฐานการจัดการด้านความปลอดภัยอาชีว อนามัยและสิ่งแวดล้อม
และมาตรฐานด้านระบบการบริหารคุณภาพ ซึ่งมีรายละเอียดดังนี้ ปี 2545
จนถึงปัจจุบันศูนย์มาบตาพุดและศูนย์แสมดำได้รับการรับรองมาตรฐานการจัดการด้านสิ่งแวดล้อม
ISO14001 จากสถาบัน TUV NORD ปี 2546
จนถึงปัจจุบันศูนย์มาบตาพุดและศูนย์แสมดำได้รับการรับรองมาตรฐานการจัดการด้านความปลอดภัย
อาชีวอนามัยและสิ่งแวดล้อม มอก. 18001 จากสถาบันรับรองมาตรฐานไอเอสโอ (สรอ.) และปี
2547 จนถึงปัจจุบัน ศูนย์แสมดำได้รับการรับรองมาตรฐานการจัดการด้านระบบการบริหาร คุณภาพ
ISO 9001 จากสถาบัน TUV NORD

3.2 ธุรกิจอสังหาริมทรัพย์

ธุรกิจอสังหาริมทรัพย์เป็นเพียงธุรกิจเสริมของบริษัทฯ เพื่อขยายฐานรายได้
เพิ่มเสถียรภาพให้แก่องค์กร และการดำเนินงานเป็นเพียงระยะเวลาเริ่มต้นดังที่กล่าวแล้วในข้างต้น
ประกอบด้วยโครงการที่พักอาศัยประเภททาวน์เฮ้าส์ อาคารพาณิชย์ และอาคารชุดพักอาศัย
โดยเน้นการพัฒนาโครงการในเขตกรุงเทพมหานครและปริมณฑลเป็นหลัก

(1) ลักษณะโครงการ

  1) ทาวน์เฮ้าส์ มุ่งเน้นกลุ่มลูกค้าเป้าหมายที่มีรายได้ระดับปานกลาง เป็นผู้ที่ต้องการที่อยู่

อาศัยบนพื้นที่ใช้สอยพอเพียง และตั้งอยู่ในเขตชานเมือง สำหรับโครงการที่บริษัทฯ ดำเนินการแล้ว
ได้แก่ โครงการบ้านนวรัตน์ (รัตนาธิเบศร์-บางบัวทอง) จังหวัดนนทบุรี บนเนื้อที่ 7 ไร่ 3 งาน
97 ตารางวา จำนวน 100 ยูนิต ก่อสร้างแล้วเสร็จและเปิดให้ลูกค้าที่สนใจจองซื้อแล้วถึงร้อยละ
95

2) อาคารพาณิชย์ มุ่งเน้นกลุ่มลูกค้าเป้าหมายที่มีรายได้ระดับปานกลาง
ผู้ที่ต้องการที่อยู่อาศัยบนทำเลค้าขายในเขตชานเมือง สำหรับโครงการที่บริษัทฯ ดำเนินการแล้ว
ได้แก่ โครงการเอเซียคอมเมอร์เชียล 1 ตั้งอยู่ในเขตบางบัวทอง จังหวัดนนทบุรี บนเนื้อที่ 799
ตารางวา จำนวน 39 ยูนิต
ปัจจุบันก่อสร้างแล้วเสร็จทั้งโครงการและเปิดให้ลูกค้าที่สนใจจองซื้อแล้ว

สำหรับโครงการอาคารพาณิชย์ ที่อยู่ระหว่างการก่อสร้าง ได้แก่ โครงการเอเซียคอมเมอร์เชียล 2
ตั้งอยู่ในเขตบางบัวทอง จังหวัดนนทบุรี บนเนื้อที่ 688 ตารางวา จำนวน 25 ยูนิต
และอาคารพาณิชย์บางส่วนในโครงการบ้านนวรัตน์ (รัตนาธิเบศร์-บางบัวทอง) จังหวัดนนทบุรี
จำนวน 10 ยูนิต โดยคาดว่าทั้งสองโครงการดังกล่าวจะแล้วเสร็จและสามารถเปิดขายได้ในปี
2550 นี้

3) อาคารชุดพักอาศัย (คอนโดมิเนียม) มุ่งเน้นกลุ่มลูกค้าเป้าหมายที่มีรายได้ระดับกลางถึงสูง
ที่ต้องการที่พักอาศัยแบบทันสมัย เนื้อที่จำกัดแต่สามารถตอบสนองการใช้สอยได้อย่างคุ้มค่า เดินทาง

ไปมาได้อย่างสะดวก สำหรับโครงการอาคารชุดที่บริษัทฯ กำลังจะเริ่มดำเนินการก่อสร้าง
ได้แก่โครงการสาทรคอนโดมิเนียม ตั้งอยู่ในเขตคลองสาน จังหวัดกรุงเทพมหานคร บนเนื้อที่ 627
ตารางวา จำนวน 163 ยูนิต คาดว่าจะใช้ระยะเวลาก่อสร้าง 2 ปี

 (2) การตลาดและภาวะการแข่งขันของธุรกิจอสังหาริมทรัพย์

(ก) กลยุทธ์การแข่งขัน

1)
สร้างภาพลักษณ์ในการให้บริการโดยเน้นการให้ความสำคัญด้านสิ่งแวดล้อมเพื่อความสอดคล้องกับธุรกิจหลักของบริษัทฯ
ซึ่งเป็นผู้นำและให้ความสำคัญกับสิ่งแวดล้อมเป็นหลัก

2) เลือกทำเลที่ตั้งโครงการไม่ไกลจากย่านธุรกิจการค้า ทำให้มีการเดินทางไปมาได้อย่างสะดวก
บนราคาที่เหมาะสมและเป็นธรรม

3) เน้นการดำเนินงานที่ได้มาตรฐาน วัสดุมีคุณภาพ
และมีการตรวจสอบความเรียบร้อยในทุกขั้นตอนก่อนการส่งมอบให้กับลูกค้า

4) ใช้รายการส่งเสริมการขาย และสื่อประชาสัมพันธ์ เพื่อกระตุ้นยอดขาย

(ข) ภาวะการแข่งขัน

ปัจจัยสำคัญที่ส่งผลกระทบต่อตลาดที่อยู่อาศัยในปี 2549 เป็นเรื่องกำลังซื้อของผู้บริโภคที่ถดถอยลง
และความเชื่อมั่นต่อแนวโน้มเศรษฐกิจที่ปรับตัวลดลง
โดยการตัดสินใจซื้อที่อยู่อาศัยของผู้บริโภคยังคงเผชิญกับปัจจัยลบหลายประการ อาทิ
ความกังวลของผู้บริโภคต่อแนวโน้มรายได้ในอนาคต ขณะที่ราคาน้ำมันในปี 2549
และภาวะเงินเฟ้อมีการปรับตัวสูงขึ้น ได้ส่งผลบั่นทอนกำลังซื้อของผู้บริโภค
อีกทั้งราคาที่อยู่อาศัยและอัตราดอกเบี้ยซึ่งเป็นต้นทุนในการซื้อที่อยู่อาศัยปรับเพิ่มสูงขึ้น ปัจจัยต่างๆ
เหล่านี้ต่างส่งผลกระทบต่อระดับความสามารถในการเป็นเจ้าของที่อยู่อาศัยของผู้บริโภค

จากข้อมูลการสำรวจการพัฒนาอสังหาริมทรัพย์โดยรวมในปี 2549 ของบริษัท เอเจนซี่ ฟอร์
เรียลเอสเตท แอฟแฟร์ส จำกัด พบว่ามีการเปิดโครงการอสังหาริมทรัพย์ใหม่ตลอดปี 2549 รวม
66,510 หน่วย มูลค่ารวมประมาณ 206,086 ล้านบาท
ในจำนวนนี้เป็นอสังหาริมทรัพย์ประเภทที่อยู่อาศัยจำนวน 62,584 หน่วย มูลค่ารวม 174,114
ล้านบาท หรือคิดเป็นร้อยละ 94 ของจำนวนอสังหาริมทรัพย์ที่เกิดใหม่ทั้งหมด
แบ่งเป็นบ้านเดี่ยวคิดเป็นสัดส่วนร้อยละ 21 ทาวน์เฮ้าส์คิดเป็นสัดส่วนร้อยละ 27
และอาคารชุดคิดเป็นสัดส่วนร้อยละ 44 โดยตามจำนวนหน่วยที่เปิดขายไปนั้นสามารถขายได้
32,000 กว่าหน่วย ส่งผลให้มีอสังหาริมทรัพย์ที่เปิดตัวในปีที่ผ่านมา
(รวมทั้งที่มีเหลือขายจากปีก่อนหน้า) รอขายในปี 2550 ถึง 92,462 หน่วย

สำหรับแนวโน้มธุรกิจอสังหาริมทรัพย์ในปี 2550 โดยรวมคาดว่าจะยังคงเติบโตใกล้เคียงกับปี 2549
จากสมมุติฐานที่ว่าระดับราคาน้ำมันทรงตัวและไม่ผันผวนเหมือน 1-2 ปีที่ผ่านมา
ส่งผลโดยตรงต่ออัตราเงินเฟ้อทั่วไปชะลอตัวลง ทำให้แรงกดดันด้านรายจ่ายของผู้บริโภคลดลง
ประกอบกับสถาบันการเงินต่างๆ มีแนวโน้มปรับลดอัตราดอกเบี้ยร้อยละ 0.5-1
จะช่วยเอื้อต่อการซื้อที่อยู่อาศัยให้ใกล้เคียงกับปีที่ผ่านมา (ที่มา: หนังสือพิมพ์ผู้จัดการ เมื่อวันที่ 10
มกราคม 2550)

อย่างไรก็ดีการดำเนินงานด้านอสังหาริมทรัพย์ของบริษัทฯ เป็นเพียงระยะเวลาเริ่มต้น
จึงอาจจะยังไม่ได้แข่งขันอย่างเต็มตัว แต่ด้วยคุณภาพของที่อยู่อาศัยเมื่อเปรียบเทียบกับราคา
และการให้ความสำคัญด้านบริการ เพื่อเพิ่มความพึงพอใจให้แก่ลูกค้า
ประกอบกับการที่ผู้บริโภคเริ่มหันมาให้ความสนใจกับที่อยู่อาศัยราคาไม่สูงมาก ทำให้บริษัทฯ
เชื่อว่าจะสามารถแข่งขัน และมีโอกาสขยายตลาดได้เพิ่มขึ้นในอนาคต

  (3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์

1) การผลิต/นโยบายการผลิต

บริษัทฯ มีนโยบายพัฒนาโครงการอสังหาริมทรัพย์เพื่อรองรับผู้บริโภคระดับกลางถึงระดับล่าง
มีราคาขายที่เหมาะสมและเป็นธรรม
มีการควบคุมคุณภาพของผู้รับเหมาให้มีการก่อสร้างที่มีคุณภาพได้มาตรฐานตามที่กำหนด
มีฝ่ายจัดการคอยควบคุมดูแล ประสานงาน และรับผิดชอบตรวจตรางานของผู้รับเหมาอย่างสม่ำเสมอ

2) วัตถุดิบ

ในการจัดหาที่ดิน หรือจัดซื้อโครงการมาพัฒนาต่อนั้น บริษัทฯ จะคัดเลือกจากสภาพแวดล้อม
ให้มีการเดินทางไปมาได้อย่างสะดวก อยู่ใกล้กับสถานที่สำคัญ เช่น โรงพยาบาล สถานที่ราชการ
ธนาคาร และตลาดการค้า เป็นต้น โดยมีบางโครงการ ได้แก่โครงการสาทรคอนโดมิเนียม
ซึ่งตั้งอยู่ในเขตคลองสาน มีทำเลใกล้กับรถไฟฟ้าส่วนขยาย
ซึ่งจะมีความสะดวกเป็นอย่างยิ่งสำหรับผู้ที่ทำงานอยู่ในเขตเมือง

(ข) ผลกระทบต่อสิ่งแวดล้อม

ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน เข้าสู่แหล่งน้ำสาธารณะ ฝุ่นละออง
หรือแม้แต่เสียงดังที่ก่อให้เกิดความรำคาญสาเหตุจากการก่อสร้าง
ซึ่งหากดูแลไม่ดีพอก็อาจมีผลกระทบต่อสิ่งแวดล้อมและชุมชนได้ บริษัทฯ
จึงให้ความสำคัญกับปัญหาต่างๆ
ที่อาจจะเกิดขึ้นเหล่านี้โดยเข้าทำการตรวจสอบพื้นที่โครงการในระยะก่อสร้างอย่างสม่ำเสมอ
มีการจัดทำระบบรองรับน้ำเสียที่ถูกต้องมีสภาพพร้อมใช้งาน ดังนั้นบริษัทฯ
จึงไม่มีปัญหาเกี่ยวกับสิ่งแวดล้อมจากการก่อสร้างแต่อย่างใด